Numancia

:*Iste articlo ye sobre a *'ciudat celtibera**. Se veiga [[Club Deportivo Numancia de Soria]] ta l'equipo de fútbol.''


**Numancia*' (*Numantia* en [[idioma latín|latín]], *Numancia* en [[idioma castellano|castellano]]) estió una ciudat antiga de l'actual [[provincia de Soria]]. Yera situata a 7&nbsp;km d'o puesto a on hue ye a ciudat de [[Soria]].

Ciudat d'orichen [[celtibers|celtibero]], se i ha trobato muitas restas [[arqueolochía|arqueolochicas]] de gran importancia ta conoixer a [[cultura celtiberica]].

== Industria ==
Bi habió industria de [[ceramica]], [[metalurchia]], y drento d'ella a fabricación d'[[armas]] ya que yera un pueblo de guerrers con una [[tecnolochía]] elevata (una d'as mas altas d'a epoca). A suya especialidat estió a caballería y l'asalto por sorpresa a chicoz batallons de l'exercito enemigo, ye dicir, a guerra de guerrillas anque tamién s'atreviban a luitar en campo ubierto si yera menester, emplegando un ataque frontal y en falca.

== Armas ==

As armas yeran forchatas en a [[Sierra de Moncayo]], a on que bi heba menas de [[fierro]] y [[augua]] en os ríos. Istas yeran mui conoixitas, sobretot por o temple que daban os numantins a las espadas, que yeran sagratas ta éls. Si o guerrero se desprendeba d'ellas, perdeba a honor, y por ixo les yera imposible de pactar a paz con os [[Antiga Roma|romanos]]. Mesmo en a pira funeraria, as armas acompanyaban a o guerrero. Istas armas yeran famosas ya que podeban ferir igual de punta como de tallo. A mas famosa estió a *falcata*, que os romanos fación suya dimpués. Chunto a la espata, o guerrero portaba un punyal. Antimás, teneban lanzas y venablos, iste zaguero, curto y con punta de gancho. A *falarica* yera un venablo cilindrico fueras d'a parte d'o fierro, que yera cuadrata. S'arrullaba encendito. A *falarica* ye l'antecesor numantín d'o *pilum* romano.

== Imachen exterior ==
A gran parte d'as opinions exprisatas por os autors greco-latinos sobre Numancia admiraban a suya capacidat de resistencia, y o suyo amor por a libertat. Pero argumentaban a favor d'a destrucción de Numancia ta *civilizar-la* como a toz os pueblos ibericos.

== O inicio d'as guerras numantinas ==
A conquiesta de Numancia yera fundamental ta os romanos ta empecipiar a controlar a [[Meseta Central]] d'a [[Peninsula Iberica]].

En l'anyo [[150 aC]], a ciudat de [[Segeda]], fa de *casus belli'' entre Numancia y a poderosa Roma. Graco acordó en un tractau con os celtibers de no fortificar as suyas ciudaz, pero Segeda escomenzó a fer-lo. Isto fue considerato por os romanos como un acto de sobiranía. O Senau romano les demandó que no lo fesen pero éls facioron una alianza con Numancia.

I acudioron dos expedicions, a de Quinto Fulvio Nobilior y a de Lucio Munnio. Nobilior plegó ta Ocilis y se'n fue ta Segeda con 20.000 peyons y 5.000 caballers. A chent de Segeda como no heban rematato as obras d'amilloramiento d'a muralla, se'n fuoron ta Numancia, pero en o camín, chunto con os titos, causoron muitas baixas a os romanos de Nobilior, que dioron muerte a 6.000 arevacos y cullioron a o suyo chefe, Caro. Isto escaició o 30 d'agosto d'o 153 aC y estió o escomienzo d'a Primer Guerra Numantina.

## Resistencia numantina
Ista chicota ciudat se concaró con las lechions romanas mientres meyo sieglo. Escipión l'Africano la venció asetiando-la.

## Vinclos externos
*